7. ΝΟΜΟΣ υπ’ αριθ. 3678 της 3/6 Απρ. 1957 Περί κυρώσεως των υπ’ αριθ. 27/55, 612/55, 2311/55 και 1197/56 πράξεων του Υπουργικού Συμβουλίου «περί προσλήψεως ημερομισθίου κτηνιατρικού και εργατικού προσωπικού δια την καταπολέμησιν βαρειών επιζωοτικών». Άρθρ.1.-(Κυρούνται αι υπ’ αριθ. 27/3.1.1955, 612/11.4.55, 2311/55 και 1197/56 προσωρινής ισχύος πράξεις Υπουργ. Συμβουλίου, αφορώσαι την έκτακτον πρόσληψιν κτηνιάτρων και την έγκρισιν δαπανών τινων). Άρθρ.2.-1.Εν περιπτώσει βαρείας επιζωοτίας και προς καταπολέμησιν ταύτης, επιτρέπεται δι’ αποφάσεως των επί της Γεωργίας και Οικονομικών Υπουργών όπως προσλαμβάνηται ημερομίσθιον κτηνιατρικόν και ειδικευμένον εργατικόν προσωπικον αντί ημερομησθίου καθοριζομένου δια της αυτής αποφάσεως. Εν τη αυτή αποφάσει ορίζεται και ο χρόνος δι’ ον προσλαμβάνεται τούτο. 2.Κατά την λήξιν του εκάστοτε ορισθέντος χρόνου δια την χρησιμοποίησιν του δυνάμει της ανωτέρω παραγράφου προσλαμβανομένου προσωπικού ουδεμία γεννάται υποχρέωσις δια το Δημόσιον παροχής αποζημιώσεώς τινος είτε προς το εκ του λόγου τούτου απομακρυνόμενον προσωπικόν, είτε προς το υπό οιασδήποτε τυχόν συνθήκας παραμένον εις αυτήν. 3.α)Η Δ/νσις Κτηνιατρικής υπηρεσίας ως αύτη ωργανώθη δια του από 17.9.1946 Β.Δ/τος (ΦΕΚ 283 Α) υπάγεται εφεξής απ’ ευθείας εις την αρμοδιότητα του Γεν. Γραμματέως του Υπουργείου Γεωργίας, καταργουμένης πάσης αντιθέτου διατάξεως. β)Ο Δ/ντής Κτηνιατρικής Υπηρεσίας μετέχει των Υπηρεσιακών Συμβουλίων του Υπουργείου Γεωργίας, οσάκις πρόκειται να συζητηθούν θέματα αφορώντα το προσωπικόν εν γένει της Κτηνιατρικής Υπηρεσίας και προεδρεύει του Γνωμοδοτικού Κτηνιατρικού Συμβουλίου. 